Document ID: 32006D0594

32006D0594
L 243/37
SLUŽBENI LIST EUROPSKE UNIJE
04.08.2006.
ODLUKA KOMISIJE
od 4. kolovoza 2006.
o utvrđivanju indikativne alokacije po državi članici odobrenih sredstava za preuzimanje obveza u okviru cilja konvergencije za razdoblje od 2007. do 2013.
(priopćena pod brojem dokumenta C(2006) 3474)
(2006/594/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1083/2006 od 11. srpnja 2006. o utvrđivanju općih odredaba o Europskom fondu za regionalni razvoj, Europskom socijalnom fondu i Kohezijskom fondu i stavljanju izvan snage Uredbe (EZ) br. 1260/1999 (1), a posebno njezin članak 18. stavak 2.,
budući da:
(1)
U skladu s točkom (a) članka 3. stavka 2. Uredbe (EZ) br. 1083/2006, cilj konvergencije usmjeren je na ubrzanje konvergencije najslabije razvijenih država članica i regija.
(2)
U skladu s točkom (a) članka 4. stavka 1. Uredbe (EZ) br. 1083/2006, Europski fond za regionalni razvoj, Europski socijalni fond i Kohezijski fond (dalje u tekstu fondovi) doprinose ostvarivanju ciljeva iz točke (a) članka 3. stavka 2. te Uredbe.
(3)
U skladu s trećim podstavkom članka 18. stavka 1. Uredbe (EZ) br. 1083/2006, raspodjela sredstava raspoloživih za izdvajanje iz fondova treba biti takva da se njome postigne značajna koncentracija na regije koje su obuhvaćene ciljem konvergencije.
(4)
U skladu s člankom 19. Uredbe (EZ) br. 1083/2006, 81,54 % sredstava raspoloživih za izdvajanje iz fondova za razdoblje od 2007. do 2013. dodjeljuje se za cilj konvergencije, uključujući 4,99 % za prijelaznu i posebnu potporu iz članka 8. stavka 1., 23,22 % za financiranje iz članka 5. stavka 2. i 1,29 % za prijelaznu i posebnu potporu iz članka 8. stavka 3. te Uredbe.
(5)
Potrebno je napraviti okvirnu raspodjelu sredstava koja se dodjeljuju za cilj konvergencije po državama članicama. U skladu s člankom 18. stavkom 2. Uredbe (EZ) br. 1083/2006 to bi trebalo učiniti u skladu s kriterijima i metodologijom navedenom u Prilogu II. Uredbi (EZ) br. 1083/2006.
(6)
Prva i druga točka Priloga II. Uredbi (EZ) br. 1083/2006 utvrđuju metodu za dodjeljivanje raspoloživih sredstava regijama koje su prihvatljive za potporu u okviru cilja konvergencije te državama članicama koje su prihvatljive za potporu iz Kohezijskoga fonda.
(7)
Točka 6. podtočka (a) i točka 6. podtočka (c) Priloga II. Uredbi (EZ) br. 1083/2006 utvrđuju metodu za određivanje alokacija u okviru prijelaznih potpora iz točaka 1. i 3. članka 8. te Uredbe.
(8)
Točka 7. Priloga II. Uredbi (EZ) br. 1083/2006 određuje najveću razinu prijenosa iz fondova u svaku pojedinu državu članicu.
(9)
Točke od 12. do 31. Priloga II. Uredbi (EZ) br. 1083/2006 određuju iznose koji se odnose na određene posebne slučajeve za razdoblje od 2007. do 2013.
(10)
U skladu s člankom 24. Uredbe (EZ) br. 1083/2006, 0,25 % sredstava raspoloživih za izdvajanje iz fondova za razdoblje od 2007. do 2013. namijenjeno je financiranju tehničke pomoći na inicijativu Komisije; indikativna alokacija po državama članicama trebala bi stoga isključiti iznos koji je namijenjen tehničkoj pomoći,
DONIJELA JE OVU ODLUKU:
Članak 1.
Indikativni iznosi odobrenih sredstava za preuzimanje obveza po državama članicama za regije koje su prihvatljive za financiranje iz strukturnih fondova u okviru cilja konvergencije kao što je navedeno u članku 5. stavku 1. Uredbe (EZ) br. 1083/2006, uključujući dodatne iznose utvrđene Prilogom II. toj Uredbi, utvrđeni su u tablici 1. Priloga I.
Godišnja raspodjela po državama članicama i po godini odobrenih sredstava za preuzimanje obveza iz prethodnog stavka utvrđena je u tablici 2. Priloga I.
Članak 2.
Indikativni iznosi odobrenih sredstava za preuzimanje obveza po država članicama za prijelaznu i posebnu potporu iz strukturnih fondova u sklopu cilja konvergencije kao što je navedeno u članku 8. stavku 1. Uredbe (EZ) br. 1083/2006, uključujući dodatne iznose utvrđene Prilogom II. toj Uredbi, utvrđeni su u tablici 1. Priloga II.
Godišnja raspodjela po državama članicama i po godini odobrenih sredstava za preuzimanje obveza iz prethodnoga stavka utvrđena je u tablici 2. Priloga II.
Članak 3.
Indikativni iznosi odobrenih sredstava za preuzimanje obveza po državama članicama za države članice koje imaju pravo na potporu iz Kohezijskog fonda u okviru cilja konvergencije, kao što je navedeno u članku 5. stavku 2. Uredbe (EZ) br. 1083/2006, utvrđeni su u tablici 1. Priloga III.
Godišnja raspodjela po državama članicama i po godini odobrenih sredstava za preuzimanje obveza iz prethodnog stavka utvrđena je u tablici 2. Priloga III.
Članak 4.
Indikativni iznosi odobrenih sredstava za preuzimanje obveza po državama članicama za države članice koje su prihvatljive za potporu na posebnoj i prijelaznoj osnovi iz Kohezijskog fonda u okviru cilja konvergencije, kao što je navedeno u članku 8. stavku 3. Uredbe (EZ) br. 1083/2006, utvrđeni su u tablici 1. Priloga IV.
Godišnja raspodjela po državama članicama i po godini odobrenih sredstava za preuzimanje obveza iz prethodnog stavka utvrđena je u tablici 2. Priloga IV.
Članak 5.
Ova je Odluka upućena državama članicama.
Sastavljeno u Bruxellesu 4. kolovoza 2006.

Labels: 2
15
19